வாஸ்ப்-12பி

வாஸ்ப்-12பி (WASP-12b) என்பது சூரியக் குடும்பத்திற்கு வெளியேயுள்ள ஒரு புறக்கோள் ஆகும். இது வாஸ்ப்-12 என்ற விண்மீனைச் சுற்றிவருகிறது. இதன் கண்டுபிடிப்பு 2008 ஏப்ரல் 1 ஆம் நாள் அறிவிக்கப்பட்டது. இதன் விண்மீனுக்கு மிகவும் கிட்டிய தூரத்தில் இது இருப்பதால், இதன் ஆரை வியாழனுடையதைவிட 83% பெரிதாகவும், அதன் திணிவை விட 39% வீதம் அதிகமானதாகவும் உள்ளது. இதன் விண்மீனை ஒரு நாளை விடச் சற்று அதிகமான நேரத்தில் சுற்றி வருகிறது. இதன் விண்மீனில் இருந்தான தூரம் சூரியனில் இருந்து பூமியின் தூரத்தின் 1/44 மடங்காகும்.

இக்கோளை அதன் தாய்ச் சூரியன் வாஸ்ப்-12 படிப்படியாக விழுங்கி வருவதாகவும், இதன் வாழ்வுக்காலம் இன்னும் 10 மில்லியன் ஆண்டுகள் வரையே என்று 2010, மே 20 இல் வெளிவந்த ஆய்வுகள் தெரிவிக்கின்றனHubble Finds a Star Eating a Planet nasa.gov. 2010-05-20. Retrrieved on 2010-12-10..

வாஸ்ப்-12பி என்ற இக்கோளில் பெருமளவு கரிமம் செறிந்துள்ளதாக 2010, டிசம்பர் 8 ஆம் நாள் வெளியிடப்பட்டுள்ள ஆய்வுகள் தெரிவிக்கின்றன. "வைரங்களைக் கொண்ட மலைகளும் நிலப்பகுதிகளும் கூட அங்கு காணப்படலாம்” என ஆய்வுகள் தெரிவிக்கின்றன[*Exoplanets cast doubt on astronomical theories, நேச்சர், டிசம்பர் 8, 2010.

 இவற்றையும் பார்க்க 
 வாஸ்ப்-18பி

 மேற்கோள்கள் 

 வெளி இணைப்புகள் 

 SuperWASP Wide Angle Search for Planets: The Planets
 Star-hugging planet is hottest and fastest found , New Scientist
 BBC News - Hubble spots a planet-eating star

பகுப்பு:புறக்கோள்கள்
பகுப்பு:வளிமப் பெருங்கோள்கள்